ส่วนที่ 1 บริษัทที่ออกหลักทรัพย์

  -----------------------------------------------------------------------
  2. ปัจจัยความเสี่ยง

  -----------------------------------------------------------------------

 ด้านรายได้

ความเสี่ยงจากปัญหาวิกฤตเศรษฐกิจทางด้านการเงินทั่วโลก และการพึ่งพาธุรกิจประมูล

ในช่วงปี 2552 ผลกระทบจากสภาวะเศรษฐกิจที่ชะลอตัว
ส่งผลให้เศรษฐกิจไทยก็ได้รับผลกระทบอย่างหลีกเลี่ยงไม่ได้ และคาดว่าจะยังส่งผลกระทบต่อไป
ในปี 2553 บริษัทได้มีมาตรการรองรับอย่างต่อเนื่อง
เพื่อบรรเทาผลกระทบที่อาจจะได้รับจากปัญหาวิกฤตดังกล่าว
โดยการดูแลและพัฒนาโครงข่ายโทรคมนาคมของบริษัทให้ได้มาตรฐานและมีเสถียรภาพที่เหนือ
กว่าคู่แข่ง การขยายสาขาและจุดให้บริการเพื่อให้เข้าถึงลูกค้า ผู้ใช้บริการได้โดยสะดวก
รวมถึงการปรับกลยุทธ์ในแผนธุรกิจทางการตลาดและการขยายฐานลูกค้าไปยังลูกค้ากลุ่มอื่นๆ เพิ่มขึ้น

ในช่วงที่ผ่านมา การดำเนินธุรกิจของกลุ่มบริษัทบางส่วน ยังคงดำเนินงานประมูลโครงการกับภาครัฐ
บริษัทได้ปรับเปลี่ยนกลยุทธิ์ และกำหนดนโยบายในการหาธุรกิจใหม่ๆ
เพื่อที่จะก้าวขึ้นเป็นผู้นำในการให้บริการ โดยการผสมผสานจุดแข็งของกลุ่มบริษัท
ผนวกกับศักยภาพที่บริษัทมีอยู่จากโครงข่ายโทรคมนาคม กำหนดเป็นแผนธุรกิจใหม่ในเชิงรุก
โดยมุ่งเน้นโครงการที่จะมีการขยายตัวในอนาคตหรือโครงการที่จะมีการจ้างบำรุงรักษาต่อเนื่อง
และขยายฐานไปยังกลุ่มลูกค้าใหม่ที่มีแนวโน้มการขยายตัวอย่างต่อเนื่อง
เพื่อเพิ่มช่องทางในการดำเนินธุรกิจและเพิ่มแหล่งรายได้ให้มากขึ้น

 ด้านการเงิน

ความเสี่ยงจากการปล่อยสินเชื่ออย่างจำกัด ของสถาบันการเงิน

จากสภาวะเศรษฐกิจที่ชะลอตัวของโลก ทำให้เกิดการตึงตัวของสินเชื่อโดยกว้างขวาง
ส่งผลให้สถาบันการเงินในประเทศระมัดระวังการปล่อยสินเชื่ออย่างจำกัด
เพื่อป้องกันไม่ให้เกิดหนี้เสียในระบบ อย่างไรก็ตาม การขยายตัวทางธุรกิจของบริษัท
จำเป็นต้องอาศัยเงินกู้จากสถาบันการเงินเพื่อเป็นการป้องกันความเสี่ยงดังกล่าว
บริษัทมีแนวทางในการดำเนินการปรับโครงสร้างอัตราส่วนทางการเงินให้เป็นไปตามเกณฑ์ของผู้ให้สินเชื่อ
วางแผนการจัดหาแหล่งเงินทุนจากแหล่งต่างๆ
และนำเสนอโครงการลงทุนเพื่อพิจารณาขอสินเชื่อจากสถาบันการเงินต่างๆ

 ความเสี่ยงจากความผันผวนของอัตราแลกเปลี่ยนเงินตราต่างประเทศ

จากภาวะเศรษฐกิจในปัจจุบัน ปัจจัยเสี่ยงด้านอัตราแลกเปลี่ยนเป็นเรื่องที่ต้องติดตาม
เนื่องจากเป็นเรื่องที่มีความอ่อนไหวต่อเหตุการณ์ต่างๆ
ซึ่งบริษัทได้ดำเนินการติดตามสภาวะเศรษฐกิจและแนวโน้มการไหลออกของเงินทุนอย่างใกล้ชิด
และพิจารณาทำสัญญาซื้อ-ขายเงินตราต่างประเทศล่วงหน้าในช่วงเวลาที่เหมาะสม ทั้งนี้ ณ วันที่ 31
ธันวาคม 2552 บริษัทย่อยมีหนี้สินที่เป็นเงินตราต่างประเทศซึ่งสามารถสรุปได้ดังนี้

+-----------+----------+-----------------+----------+----------------+
| สกุลเงิน    | งบก      |                 | งบกา     |                |
|           | ารเงินรวม |                 | รเงินเฉพา |                |
|           |          |                 | ะของบริษัท |                |
+-----------+----------+-----------------+----------+----------------+
|           | สกุลเงินต  | เ               | สกุลเงินต  | เทียบเท่าเป็นเ    |
|           | ่างประเทศ | ทียบเท่าเป็นเงินบาท | ่างประเทศ | งินบาท (ล้านบาท) |
|           |          | (ล้านบาท)        |          |                |
+-----------+----------+-----------------+----------+----------------+
|   เหรียญส  | 54       | 1,809.35        |   -      | -              |
| หรัฐอเมริกา | ล้านเหรียญ |                 |          |                |
+-----------+----------+-----------------+----------+----------------+
|   รวม     | -        | 1,809.35        |   -      | -              |
+-----------+----------+-----------------+----------+----------------+
|           | -        | 15,944.25       |   -      | 6,346.70       |
| สินทรัพย์รวม |          |                 |          |                |
+-----------+----------+-----------------+----------+----------------+
|   %       | -        | 11.35           |   -      | 0.00           |
|   ต่อ      |          |                 |          |                |
| สินทรัพย์รวม |          |                 |          |                |
+-----------+----------+-----------------+----------+----------------+

หมายเหตุ : อัตราแลกเปลี่ยน ณ 31 ธันวาคม 2552

บริษัทไม่มีหนี้สินที่เป็นสกุลเงินตราต่างประเทศ
ทำให้บริษัทไม่ได้รับผลกระทบจากความเสี่ยงด้านอัตราแลกเปลี่ยน ซึ่ง ณ 31 ธันวาคม 2552
บริษัทย่อยมีหนี้สินที่เป็นสกุลเงินตราต่างประเทศคงเหลือ 54 ล้านเหรียญสหรัฐอเมริกา
ซึ่งบริษัทย่อยได้มีมาตรการบริหารความเสี่ยงด้านอัตราแลกเปลี่ยน
โดยการซื้ออัตราแลกเปลี่ยนล่วงหน้าอย่างต่อเนื่องเพื่อให้ครอบคลุมความเสี่ยงที่อาจเกิดขึ้นจากความผันผวนของอัตราแลกเปลี่ยนเงินตราต่างประเทศ

 ด้านบุคคลากร

การเปิดเสรีโทรคมนาคมในประเทศไทยเป็นผลให้มีบริษัทโทรคมนาคมเกิดขึ้นใหม่หลายราย
ทำให้เกิดการ Turn Over ของบุคลากรที่มีความรู้และความสามารถตามไปด้วย ดังนั้น
บริษัทได้กำหนดมาตรการและแนวทางในการจัดการความเสี่ยงที่เกิดขึ้นโดยการวางแผนอัตรากำลังคนล่วงหน้าเพื่อเตรียมการสำหรับโครงการต่างๆให้ทันตามความต้องการ
การจัดทำแผนพัฒนาบุคลากรให้มีความรู้ ทักษะ
ตามความต้องการของโครงการหรือตำแหน่งงานโดยให้สอดคล้องกับเป้าหมายและทิศทางธุรกิจของบริษัท
ส่งเสริมให้บุคลากรมีความก้าวหน้าในสายอาชีพตามความรู้ความสามารถบนพื้นฐานของการประเมินผลการปฏิบัติงานอย่างเป็นธรรม
กำหนดค่าตอบแทนให้เหมาะสมกับลักษณะงานและความรับผิดชอบ
โดยเทียบเคียงกับธุรกิจประเภทเดียวกัน และส่งเสริม
สนับสนุนให้เกิดการพัฒนาสัมพันธภาพในการทำงานของบุคลากรในทุกระดับอย่างต่อเนื่อง

นอกจากนี้บริษัทได้ริเริ่มโครงการค้นหาพนักงานรุ่นใหม่ที่มีความสามารถสูง (talent)
และมีศักยภาพสูง (high potential)
เพื่อนำพนักงานเหล่านี้มาเข้าโครงการที่ถูกออกแบบมาพิเศษ ในการพัฒนาให้บุคลากรเหล่านี้
สามารถเติบโตได้อย่างเต็มศักยภาพเพื่อเป็นผู้นำของบริษัทในอนาคต

 ด้านกฏหมาย

ความเสี่ยงจากการออกกฎหมายของ กทช.
เกี่ยวกับการประกอบกิจการสื่อสารโทรคมนาคมที่อาจก่อให้เกิดความเสี่ยงต่อบริษัท ได้แก่
การออกกฎระเบียบเกี่ยวกับเทคโนโลยีใหม่ๆ เช่น ไวแม็กซ์ (Wimax) หรือ ทรีจี (3G)
อย่างไรก็ตาม บริษัทได้ดำเนินการติดตามความคืบหน้าในการออกกฎระเบียบอย่างใกล้ชิดเป็นระยะๆ
โดยเฉพาะในเรื่องที่กระทบต่อธุรกิจของบริษัทโดยตรงเป็นสำคัญ และให้ความร่วมมือกับ กทช.
ในการแสดงความคิดเห็น
เพื่อให้สามารถกำหนดแนวทางการดำเนินธุรกิจให้สอดคล้องกับข้อบังคับของ กทช.

ความเสี่ยงด้านกฎหมายและข้อกำหนดในแต่ละประเทศที่บริษัทเข้าไปประกอบธุรกิจ
การเปิดเสรีทางเศรษฐกิจและการค้า ทำให้บริษัทขยายการประกอบธุรกิจในประเทศต่างๆ
ได้กว้างขวางยิ่งขึ้น และต้องปฏิบัติให้สอดคล้องกับระเบียบ กฎเกณฑ์
นโยบายหรือข้อตกลงระหว่างประเทศ
ซึ่งบริษัทได้หารือร่วมกับที่ปรึกษาด้านกฎหมายในการดำเนินกิจการและปฏิบัติตามข้อบังคับต่างๆ
ให้ถูกต้องครบถ้วน

 ด้านการแข่งขัน

การเปิดเสรีโทรคมนาคมและการออกใบอนุญาตบริการใหม่ของ กทช. ที่แข่งขันกับธุรกิจของบริษัท
เป็นปัจจัยที่ส่งผลให้เกิดการแข่งขันที่ทวีความรุนแรงมากขึ้นระหว่างธุรกิจในกลุ่มอุตสาหกรรมเดียวกัน
ทั้งนี้ บริษัทได้ใช้กลยุทธ์ทางการตลาดขยายฐานลูกค้าไปยังกลุ่มต่างๆ ทั้งในประเทศและต่างประเทศ
พัฒนาสินค้าและบริการใหม่ๆ รวมถึงการจัดกิจกรรมโดยการใช้ CRM
เพื่อเสริมสร้างความสัมพันธ์กับลูกค้าและพันธมิตรทางธุรกิจอย่างต่อเนื่อง

จากปัจจัยเสี่ยงต่างๆ ที่กล่าวมาข้างต้น
บริษัทได้ตระหนักถึงความสำคัญและผลกระทบของความเสี่ยงต่างๆ
จึงได้กำหนดมาตรการควบคุมดูแลความเสี่ยงเหล่านี้
เพื่อขจัดความเสี่ยงหรือลดภาวะความเสี่ยงให้เหลือน้อยที่สุด
ยังผลให้บริษัทมีผลประกอบการที่มีกำไรสูงสุด